
BILJEŠKE UZ FINANCIJSKE IZVJEŠTAJE 

ZA RAZDOBLJE OD 01. SIJEČNJA DO 30. LIPNJA 2026. GODINE

Obaveza sastavljanja financijskih izvještaja u sustavu proračuna propisana je odredbama Zakona o proračunu (NN br. 144/2021.), a Pravilnikom o financijskom izvještavanju u proračunskom računovodstvu (NN br. 37/2022.) i Pravilnikom o izmjenama i dopunama Pravilnika o financijskom izvještavanju u proračunskom računovodstvu (NN br. 52/2025. i NN br. 156/2025.) propisuje se oblik i sadržaj financijskih izvještaja, razdoblja za koja se sastavljaju te obveza i rokovi njihova podnošenja. Prema članku 14. Pravilnika, bilješke predstavljaju dopunu podataka uz financijske izvještaje.

Općinska knjižnica Stubičke Toplice (dalje: Knjižnica) narodna je knjižnica, koja obavlja funkciju općinske knjižnice. Osnivač i vlasnik Knjižnice je Općina Stubičke Toplice. Knjižnica je osnovana na temelju rješenja Trgovačkog suda u Zagrebu od 21.02.2018., a započela je s radom 23. ožujka 2018. godine. 

Odgovorna osoba proračunskog korisnika Općinska knjižnica Stubičke Toplice je Silvija Drempetić, mag. bibl., a ima funkciju ravnateljice Općinske knjižnice Stubičke Toplice. 

Bilješke uz Izvještaj o prihodima i rashodima, primicima i izdacima  - Obrazac: PR-RAS

Šifra 6 – Prihodi poslovanja – planirani su u ukupnom iznosu od 68.910,00 eura, a u izvještajnom razdoblju ostvareno je 37.351,86 eura prihoda. Usporedbom s istim izvještajnim razdobljem 2025. godine ostvareno je za 5,30% manje prihoda odnosno nije bilo značajnijeg odstupanja.
Šifra 63 – Pomoći iz inozemstva i od subjekata unutar općeg proračuna - planirano je 16.800,00 eura, a ostvareno je 11.235,00 eura odnosno 66,88% u odnosu na plan, a u usporedbi sa istim izvještajnim razdobljem 2025. godine ostvareno je za 42,00% manje radi toga što je u 2025. godini ostvaren prihod od pomoći za financiranje plaće jedne zaposlene osobe po programu javni radovi dok ove godine takvog prihoda nije bilo. U izvještajnom razdoblju ove godine ostvaren je prihod iz državnog proračuna – Ministarstvo kulture i medija za nabavu opreme za knjižnicu te za nabavu knjiga- redovna nabava te otkup, sve u iznosu od 10.035,00 eura. Iz proračuna Krapinsko-zagorske županije, prijavom na natječaj, ostvareno je 1.200,00 eura za nabavu knjižne i neknjižne građe te za organizaciju manifestacija.
Šifra 65 – Prihodi od upravnih i administrativnih pristojbi, pristojbi po posebnim propisima i naknada - planirano je za 2026. godinu 800,00 eura, a ostvareno je 670,85 eura ili 83,86% u odnosu na plan. U usporedbi sa 2025. godinom ostvareno je za 68,40% više prihoda, a naročito prihoda od članarina zbog novoupisanih članova i članova koji su produžili svoje članstvo i radi povećanja cijene članarine.
Šifra 66 – Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima  - planirano je 1.300,00 eura, a ostvareno je 578,40 eura ili 44,49% u odnosu na plan dok je u usporedbi s 2025. godinom ostvareno za 70,90% manje prihoda ove vrste. U protekloj godini ostvaren je prihod od kapitalnih donacija (donacija laptopa i knjiga) 1.484,43 eura te tekućih donacija 500,00 eura. Ove godine u izvještajnom razdoblju ostvareno je samo 58,00 eura prihoda od kapitalnih donacija (knjige) te 505,00 eura tekućih donacija, a 15,40 eura je ostvareno od usluge kopiranja i printanja članovima knjižnice.
Šifra 67 – Prihodi iz nadležnog proračuna i od HZZO-a na temelju ugovornih obveza – planirano je 50.010,00 eura, a ostvareno je 24.867,60 eura ili 49,73% u odnosu na plan. U usporedbi sa 2025. godinom ostvareno je za 40,90% više prihoda.

Šifra 671 – Prihodi iz nadležnog proračuna za financiranje redovne djelatnosti proračunskih korisnika – u izvještajnom razdoblju ostvareno je ukupno 24.867,60 eura prihoda iz nadležnog proračuna i to za financiranje rashoda poslovanja 21.522,82 eura, a za financiranje rashoda za nabavu nefinancijske imovine 3.344,78 eura. U usporedbi sa istim izvještajnim razdobljem 2025. godine ostvaren je veći prihod za 40,90%. Razlog ostvarenja većeg prihoda za financiranje rashoda poslovanja je povećanje rashoda za zaposlene i povećanih ostalih materijalnih rashoda za obavljanje redovne knjižnične djelatnosti, a koji se financiraju prihodima iz nadležnog proračuna odnosno iz izvora financiranje opći prihodi i primici.

Šifra 3 – Rashodi poslovanja – planirano je 51.190,00 eura, a u izvještajnom razdoblju realizirano je 23.628,59 eura ili 46,16%. U usporedbi sa istim izvještajnim razdobljem 2025. godine realizacija je veća za 9,30%. Najveće odstupanje se desilo kod rashoda za zaposlene jer je povećana osnovica za obračun plaće ravnateljice. Također je došlo do povećanja materijalnih rashoda u odnosu na 2025. godinu za 7,00%, a ponajviše radi povećanja rashoda za intelektualne usluge radi organizacije većeg broja događanja u izvještajnom razdoblju te radi povećanja rashoda za pričuvu.
Šifra 31 -  Rashodi za zaposlene - planirano je za 2026. godinu 37.200,00 eura, a izvršeno je 18.624,85 eura ili 50,07% u odnosu na plan. U usporedbi sa 2025. godinom izvršeno je za 10,80% više rashoda. Rashodi su veći radi povećanja osnovice za obračun plaće.
Šifra 4 – Rashodi za nabavu nefinancijske imovine – planirani su u iznosu od 18.880,00 eura, a u izvještajnom razdoblju utrošeno je 10.749,99 eura ili 56,94% od planiranog. Usporedbom sa istim izvještajnim razdobljem 2025. godine realizacija je veća za 34,00% jer je nabavljeno više knjiga u istom izvještajnom razdoblju, radi više ostvarenog prihoda iz državnog proračuna te ranije izvršenog programa Nabava knjižne i neknjižne građe financiranog iz proračuna Krapinsko-zagorske županije.
Obrazloženje rezultata poslovanja 
Prihodi poslovanja u odnosu na isto izvještajno razdoblje 2025. godine manji su za 5,30%. Razlog smanjenja su ostvareni manji prihodi od pomoći. Naime, u 2025. godini ostvaren je prihod od pomoći za financiranje plaće jedne zaposlene osobe po programu javni radovi dok ove godine takvog prihoda nije bilo. Također su ostvareni manji prihodi od donacija. Veći su ukupni rashodi poslovanja za 9,30% radi povećanja rashoda za zaposlene i materijalnih rashoda. Također su veći rashodi za nabavu nefinancijske imovine za 34,00% u odnosu na prethodnu godinu radi nabave knjiga i namještaja (polica za knjige).
U izvještajnom razdoblju ostvareni su ukupni prihodi poslovanja u iznosu od 37.351,86 eura dok rashodi i izdaci iznose 34.378,58 eura te je ostvaren višak prihoda izvještajnog razdoblja u iznosu od 2.973,28 eura. 
Prihodi poslovanja iznose 37.351,86 eura dok rashodi poslovanja iznose 23.628,59 eura te je ostvaren višak prihoda poslovanja u iznosu od 13.723,27 eura.

Prihodi od prodaje nefinancijske imovine nisu ostvareni dok rashodi za nabavu nefinancijske imovine iznose 10.749,99 eura te je ostvaren manjak prihoda od nefinancijske imovine u iznosu od 10.749,99 eura. Razlika između viška prihoda poslovanja u iznosu od 13.723,27 eura i manjka prihoda od nefinancijske imovine u iznosu od 10.749,99 eura je višak od 2.973,28 eura. 
Nadalje, u 2026. godinu donesen je manjak prihoda u iznosu od 863,84 eura koji umanjuje višak prihoda te rezultat iznosi 2.109,44 eura viška. Višak prihoda u iznosu od 2.109,44 eura sastoji se od viška prihoda od pomoći iz državnog proračuna (Ministarstvo kulture i medija Republike Hrvatske) te iz prihoda od pomoći iz proračuna Krapinsko-zagorske županije u ukupnom iznosu od 4.027,79 eura, viška prihoda za posebne namjene 559,27 eura, viška vlastitih prihoda 24,32 eura, viška prihoda od donacija u iznosu od 365,00 eura te manjka općih prihoda i primitaka u iznosu od 2.866,94 eura (radi se o metodološkom manjku budući da je plaća za 06/2026. godine knjižena s 30.06.2026. godine dok će prihod biti ostvaren u srpnju 2026. godine jer se plaća financira iz nadležnog proračuna, izvor opći prihodi i primici).
Bilješke uz Izvještaj o obvezama – Obrazac: OBVEZE

Stanje obveza na početku izvještajnog razdoblja na Šifri V001 iznosi 3.405,06 eura. 

1. Šifra V006 - Stanje obveza  na dan 30.06.2026. godine iznosi 3.567,46 eura.  

2. Šifra V007 - Stanje dospjelih obveza na kraju izvještajnog razdoblja – iznosi 0,00 eura.

3. Šifra V009 - Stanje nedospjelih obveza na kraju izvještajnog razdoblja – iznosi 3.567,46 eura.

4. Šifra ND23 - Obveze za rashode poslovanja  (nedospjele) iznose 3.567,46 eura i odnose se na:

· obveze za zaposlene u iznosu 2.866,94 eura, odnosno za plaću za lipanj 2026. godine, za ravnateljicu Knjižnice 
· obveze za usluge telefona i opskrbu vodom  u iznosu 50,06 eura s dospijećem u srpnju 2026. godine

· obvezu za nabavu knjiga u iznosu od 650,46 eura s dospijećem u kolovozu 2026. godine
Općinska knjižnica nema dospjelih obveza na dan 30.06.2026. godine. 

U Stubičkim Toplicama, 15. srpnja 2026. 

Osoba za kontaktiranje: Silvija Drempetić, mag. bibl.

Telefonski broj: 049/238-005

Odgovorna osoba: Silvija Drempetić, mag. bibl.

Ravnateljica

Općinske knjižnice Stubičke Toplice

Silvija Drempetić, mag. bibl.

